אמשיך למצוא עד שאני אחפש
יפה על אגם הסופיריור בזריחה. ; הייתי יכול להתעורר כאן שנים, ; קפוא מבחוץ ובוער מבפנים. ; אני אמשיך למצוא עד שאני אחפש. ; לשמחתי כל מה שקיויתי לו, לא קרה. ; לא הבית בכפר עם כסא הנדנדה, ; לא מלכות השמיים, רק אמת בודדה - ; אני אמשיך למצוא עד שאני אחפש. ; מאז שהגיע הכסף הכל נהרס. ; אני הולך לשרוף אותו על בתי מלון ; ויין ודלק ועיניים כחולות. ; אני אמשיך למצוא עד שאני אחפש. ; את שואלת למה עזבתי באמצע הכל. ; כבר הייתי לעיר כנמר לכלובו, ; ופסקו מלשיר לי מנקי הרחובות. ; אני אמשיך למצוא עד שאני אחפש. ; לפעמים אני רואה את הגורל שלי חד וברור - ; חומק מזרועות האשה הנכונה, ; אל רגלי המילה המדוייקת. ; אני אמשיך למצוא עד שאני אחפש. ; אני נוסע לפארגו, לא איבדתי שם שום דבר. ; אבל אומרים שיש שם אוכל טוב ; וזה נשמע כמו מקום ששווה לעזוב. ; אני אמשיך למצוא עד שאני אחפש, ; אני אמשיך למצוא עד שאני אאבד.; 